આજ મતદાન કરવા ગામડે આવ્યો હતો. મેં મતદાર યાદીમાં મારુ નામ હજુ ગામડે જ ચાલું રાખ્યું છે. બધા મિત્રો ચોકમાં એકઠા થયા. કાલ મતદાનનો દિવસ હતો. અહી ઠીકઠીક પ્રમાણમાં ચૂંટણીની ઉત્તેજના હતી. રાત્રે થોડીવાર ચૂંટણીની અલકમલકની વાતો થઈ. ઠંડી સારા પ્રમાણમાં હતી. આવા સમયે ભજીયા તો ખાવા જ જોઈએ. એવો પ્રસ્તાવ મુકાયો. મેં રજામંદી આપી. સૌ તૈયાર થયા. બાઈકો ‘હજાવી’ લીધી. અમે વાડીએ નિકળી પડ્યા. વાડીએ પહોંચતા જ હું અગાધ ભજીયા પ્રેમની આ ભેરુડાવની ગાથા મમળાવતો ભૂતકાળમાં સરી પડ્યો.